CELEX: 61981CC0131(01)
Language: da
Date: 1985-01-17 00:00:00
Title: Forslag til afgørelse fra generaladvokat Darmon fremsat den 17. januar 1985. # Mario Berti mod Kommissionen for De Europæiske Fællesskaber. # Tjenestemænd - tjenstlig fejl - kommissionens erstatningsansvar uden for kontrakt. # Sag 131/81.

FORSLAG TIL AFGØRELSE FRA GENERALADVOKAT
   MARCO DARMON
   fremsat den 17. januar 1985 (
         *1
      )
   
      Høje Domstol.
   
   
            1. 
         
         
            Den 7. april 1971 blev sagsøgerens søn, Paolo Berti, offer for en ulykke, mens han var på en feriekoloni, der blev afholdt for børn af tjenestemænd og øvrige ansatte ved Kommissionen for De europæiske Fællesskaber (herefter benævnt Kommissionen).
            Ved dom af 7. oktober 1982 har Domstolen
            
                     —
                  
                  
                     fastslået, at Kommissionen er forpligtet til at erstatte det tab, som skadelidte har været ude for,
                  
               
                     —
                  
                  
                     opfordret parterne til at nå til enighed inden for en frist af seks måneder, idet Domstolen ved udløbet af denne frist om fornødent træffer afgørelse vedrørende spørgsmålet om størrelsen af den økonomiske godtgørelse.
                  
               
      
            2. 
         
         
            Den 24. marts 1983 indgik Mario Berti og Kommissionen en aftale om, at hver pan udnævnte en speciallæge. Ved erklæring af 10. januar 1984 udtalte de to læger, at følgende erstatningsbeløb burde fastsættes som følge af ulykken :
            
                     —
                  
                  
                     125000 BFR for isætteise af en protese og udskiftninger af denne fire gange,
                  
               
                     —
                  
                  
                     3000 BFR for udtrækning af en hjørnetand, samt røntgenfotografering,
                  
               
                     —
                  
                  
                     3000 BFR for tekniske tilpasninger af den midlertidige protese,
                  
               
                     —
                  
                  
                     1000 BFR for tekniske udbedringer efter isætteise af protesen,
                  
               dvs. i alt 132000 BFR.
            Beløbet blev anerkendt af parterne. Speciallægerne fandt endvidere, at ulykken medførte
            
                     —
                  
                  
                     vedvarende delvis invaliditet på 1% som følge af tabet af fire fortænder og en hjørnetand,
                  
               
                     —
                  
                  
                     lettere vansir, vurderet til 2 på en skala til 7, som følge af et ar på underlæben.
                  
               
      
            3. 
         
         
            Denne vurdering blev ikke bestridt af parterne, der imidlertid ikke kunne blive enige om erstatningsbeløbet herfor.
            Ved skrivelse af 29. marts 1984 til sagsøgeren tilbød Kommissionen som erstatning et samlet beløb på 120000 BFR, der var sammensat på følgende måde:
            
                     —
                  
                  
                     60000 BFR for vedvarende delvis invaliditet,
                  
               
                     —
                  
                  
                     60000 BFR for vansir,
                  
               med renter fra datoen for den endelige dom. Kommissionen har nedlagt påstand om, at Domstolen fastslår, at dette tilbud er tilstrækkeligt.
            Berti
            
                     —
                  
                  
                     har accepteret det beløb på 60000 BFR, der er tilbudt for vansir, og
                  
               
                     —
                  
                  
                     nedlagt påstand om et beløb på 200000 BFR som erstatning for vedvarende delvis invaliditet, samt
                  
               
                     —
                  
                  
                     nedlagt påstand om tilkendelse af udligningsrente fra ulykkestidspunktet og forhalingsrente på 12% fra den dag, hvor dommen afsiges.
                  
               
      
            4. 
         
         
            Berti har vedrørende den vedvarende delvise invaliditet krævet et beløb på 200000 BFR, fordi den forsikringssum, der opstilles i den forsikringspolice, som Kommissionen har indgået til dækning af risiciene ved feriekolonierne, beløber sig til 20000000 BFR. Heraf udleder han, at maksimumsbeløbet, er fastsat for en invaliditetsgrad på 100%, og at der derfor skal gives ham en 1/100 af den således fastsatte maksimumserstatning.
            Man kan ikke give medhold i en sådan påstand, der hviler på en sammenblanding af vurderingen af skaden og forsikringssummen. Uafhængigt af dette sidstnævnte beløb, er det kun Berti's skade og intet andet end skaden, der skal erstattes. Efter min opfattelse må det statueres, at det af Kommissionen tilbudte beløb på 60000 BFR for en så ringe vedvarende delvis invaliditet er tilstrækkeligt.
         
      
            5. 
         
         
            Renterne
            Dersom man antager, at påstanden om udligningsrenter kan antages til realitetsbehandling, selv om der ikke er blevet fremsat ved sagens anlæg, kan der efter min opfattelse ikke gives medhold heri. Kommissionen har nemlig med rette anført, at det af Kommissinen tilbudte beløb i erstatning for vedvarende delvis invaliditet og vansir er blevet så rigeligt udregnet i sammenligning med domstolenes retspraksis, at der herved ud fra en billighedsbetragtning er blevet taget hensyn til pengeforringelsen og rentetabet.
            Med hensyn til forhalingsrenterne har Kommissinen ikke bestridt, at der må gives medhold i påstanden.
         
      
            6. 
         
         
            Jeg skal herfor foreslå følgende:
            
                     —
                  
                  
                     Aftalen mellem parterne i dens helhed, herunder vedrørende erstatning for vansir, fremmes.
                  
               
                     —
                  
                  
                     Det statueres, at det af Kommissionen tilbudte beløb for vedvarende delvis invaliditet er tilstrækkeligt.
                  
               
                     —
                  
                  
                     Der tillægges beløbene for vansir (60000 BFR) og vedvarende delvis invaliditet (60000 BFR) rente med 12% fra dommens dato.
                  
               
                     —
                  
                  
                     Kommissionen betaler sagens omkostninger.
                  
               
      (
         *1
      ) – Oversat fra fransk.